Eelnõu

NARVA LINNAVALITSUS

PROTOKOLLILINE OTSUS

Linnavara (Puškini 23a) tasuta kasutusse andmine
Narva Linnavalitsusse 21.12.2011. a laekus Narva elanike poolt algatatud volikogu otsuse eelnõu „Linnavara (Puškini 23a) tasuta kasutusse andmine“ koos lisadega.
Lisadena esitati allkirjadega varustatud algatuse esitajate nimekiri 110 lehel, kokku 1121 allkirja ning eelnõu seletuskiri.

Küsimus oli arutusel 06.12.2011. a Narva Linnavolikogu hariduskomisjoni koosolekul. Komisjon otsustas toetada MTÜ Gagarin Keskus taotlust ning ühtlasi pöörduda linnavarakomisjoni poole arvutuste (keskuse kulud ja tulud) tegemise palvega.

Narva linna omandis olev kinnisasi aadressil A.Puškini tn 23a on Narva Linnavalitsuse Linnavara- ja Majandusameti bilansis, selle suhtes planeeritakse 2012. aasta jooksul korraldada võõrandamise enampakkumine. Linnavalitsus on seisukohal, et MTÜ Gagarin Keskus ei suuda hoonet ülal pidada.
Narva Linnavalitsus o t s u s t a b:
Esitada Narva Linnavolikogule Narva linnaelanike poolt algatatud küsimus lahendamiseks, kuid ei toeta MTÜ Gagarin Keskus taotlust.

